Tarybos reglamentas (EB, EAPB, Euratomas) Nr. 183/1999
1999 m. sausio 25 d.
iš dalies keičiantis Reglamentą (EB, Euratomas, EAPB) Nr. 840/95, iš dalies keičiantį Reglamentą (EEB, Euratomas, EAPB) Nr. 2290/77, nustatantį Audito Rūmų narių tarnybines pajamas
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 188b straipsnio 8 dalį,
atsižvelgdama į Europos anglių ir plieno bendrijos steigimo sutartį, ypač į jos 45b straipsnio 8 dalį,
atsižvelgdama į Europos atominės energijos bendrijos steigimo sutartį, ypač į jos 160b straipsnio 8 dalį,
kadangi Taryba yra kompetentinga nustatyti Audito Rūmų pirmininko ir narių algas, išmokas ir pensijas;
kadangi Reglamentas (EB, Euratomas, EAPB) Nr. 840/95 [1] iš dalies pakeitė Reglamento (EEB, Euratomas, EAPB) Nr. 2290/77 [2] nuostatas, susijusias su algomis ir pereinamojo laikotarpio išmokomis pasibaigus tarnybai, ir 2 straipsnyje numatė, kad jis nekeičia pensijų, kurias gauti teisės įgytos iki jo įsigaliojimo dienos, dydžio;
kadangi Pirmosios instancijos teismas savo 1998 m. rugsėjo 30 d. sprendimu, priimtu byloje T-121/97, nustatė, jog pirmiau minėto reglamento 2 straipsnis yra neteisėtas, todėl Reglamentas (EB, Euratomas, EAPB) Nr. 840/95 turi būti iš dalies pakeistas, kad būtų ištaisyta ši neteisėta padėtis,
PRIĖMĖ ŠĮ REGLAMENTĄ:
1 straipsnis
Reglamentas (EB, Euratomas, EAPB) Nr. 840/95 iš dalies keičiamas - 2 straipsnis pakeičiamas taip:
"2 straipsnis
Šis reglamentas nekeičia pensijų, kurias gauti teisės įgytos iki 1993 m. lapkričio 1 d., dydžio."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. sausio 25 d.